Diari Oficial de la Generalitat Valenciana


Sumari del DOGV 6885, del 19-10-2012 (2012/9604)

Subhasta per a l'alienació d'aprofitaments ordinaris de pastures, colònies apícoles, aromàtiques i altres, en unes quantes muntanyes d'utilitat pública, consorciades i de la Generalitat, per a la província de València, gestionats per la Conselleria d'Infraestructures, Territori i Habitatge, corresponents al pla de l'any 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9604


Organisme emissor
:   Conselleria d'Infraestructures, Territori i Medi Ambient

Tipus de document
:   Subhasta

Subhasta per a l'alienació d'aprofitaments ordinaris de pastures, colònies apícoles, aromàtiques i altres, en unes quantes muntanyes d'utilitat pública, consorciades i de la Generalitat, per a la província de València, gestionats per la Conselleria d'Infraestructures, Territori i Habitatge, corresponents al pla de l'any 2013. [2012/9604]  
1. Objecte de l'anunci  
Subhasta per a l'alienació d'aprofitaments ordinaris de pastures, colònies apícoles, aromàtiques i altres, en unes quantes muntanyes d'utilitat pública, consorciades i de la Generalitat, per a la província de València, gestionades per la Conselleria d'Infraestructures, Territori i Medi Ambient, corresponents al pla de l'any 2013.  
2. Condicions generals de l'aprofitament  
Les subhastes s'adjudicaran i regiran de conformitat amb el que disposa el capítol IV del títol III de la Llei 43/2003 de Forests, quant al seu contingut bàsic, i l'art. 30 i següents de la Llei 3/1993, de 9 de desembre, Forestal de la Comunitat Valenciana, i també el capítol IV del títol IV del Decret 98/1995, pel qual se n'aprova el Reglament.  
  
Així mateix, serà aplicable el plec general de condicions facultatives pel qual es regix l'execució dels aprofitaments en les muntanyes publicat en el Butlletí Oficial de la Província, de 5 de juliol de 1975, així com el que establix el Reial Decret Legislatiu 3/2011, de 14 de novembre, pel qual s'aprova el   
text refós de la Llei de Contractes del Sector Públic, i en l'àmbit local, el Reial Decret Llei 781/1986, de 18 d'abril.  
3. Condicions especials de l'aprofitament  
Estos aprofitaments es regulen en els plans d'ordenació de recursos forestals, quan existisquen, i s'ajusten al que concretament designa el projecte d'ordenació de la muntanya, pla dasocràtic o instrument de gestió equivalent vigent; a més, s'ajustaran al que establixen els plecs de condicions tècnic particulars elaborats pels servicis territorials de Medi Ambient i els plecs de condicions econòmiques elaborats per les entitats propietàries de les muntanyes, que es regiran segons el que establixen el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic; el Decret 485/1962, de 22 de febrer, pel qual s'aprova el Reglament de Forests; la Llei 43/2003, de 21 de novembre, modificada per la Llei 10/2006, de 20 d'abril, de Forests, i la Llei 14/2003, de 10 d'abril, de Patrimoni de la Generalitat.  
  
Així mateix es regiran pel que disposa el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es facen en terreny forestal o en els seus voltants.  
Quant als aprofitaments de pastures es regirà, a més, pel que disposa la directriu de la Direcció General de Gestió del Medi Natural de 18 de febrer de 2004 sobre els aprofitaments de pastures, en muntanyes gestionades per la Conselleria d'Infraestructures, Territori i Medi Ambient, en relació amb la prevenció i el tractament de la sarna sarcòptica.  
  
Quant als aprofitaments apícoles es regiran, a més, pel Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana; pel Reial Decret 209/2002, de 22 de febrer, pel qual s'establixen normes d'ordenació de les explotacions apícoles, i per totes les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte o entre en vigor durant la vigència de l'aprofitament.  
Quant als aprofitaments de trufa es regirà, a més, per l'Orde, d'11 de setembre de 1998, de la Conselleria de Medi Ambient, per la qual es regula la recol·lecció de trufa (DOGV núm. 3345, de 6 d'octubre de 1998).  
4. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, que no estiguen incurses en una prohibició de contractar de conformitat amb l'article 54 de Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, que acrediten la seua solvència econòmica, financera i tècnica o professional i que justifiquen haver constituït el depòsit provisional equivalent al 2% de la taxació respectiva.  
5. Proposicions i termini de presentació  
El termini per a la presentació de les ofertes serà des de l'endemà de la publicació d'este anunci en el Diari Oficial de la Comunitat Valenciana fins a 7 dies abans de la celebració de la corresponent subhasta.  
  
Els sol·licitants presentaran l'oferta i la documentació corresponent, en els respectius ajuntaments, en el Registre de la Conselleria d'Infraestructures, Territori i Medi Ambient, o en qualsevol de les formes que preveu l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Igualment, les ofertes podran ser enviades per correu certificat i el licitador haurà de justificar la data d'imposició de l'enviament en les oficines de correus i anunciar a l'òrgan de contractació la remissió de l'oferta per mitjà de tèlex, telegrama o telefax, en el mateix dia.  
Sense la concurrència d'estos requisits, l'oferta no serà admesa si és rebuda per l'òrgan de contractació, després de la data de terminació del termini assenyalat en l'anunci. Transcorreguts, no obstant això, els deu dies naturals següents a la data indicada sense que s'haguera rebut l'oferta, no serà admesa en cap cas.  
No s'acceptaran aquelles proposicions que tinguen omissions, errors o ratlles que impedisca conéixer clarament tot allò que l'Administració estime fonamental per a l'oferta.  
6. Lloc i data de celebració  
Les subhastes se celebraran als respectius ajuntaments en els dies i a l'hora que en l'annex s'expresse. Per la seua banda, les subhastes de les muntanyes propietat de la Generalitat se celebraran a la seu de la Direcció Territorial de la Conselleria d'Infraestructures, Territori i Medi Ambient, c/ Gregorio Gea, 27, 5a planta. Cas de resultar desertes les primeres subhastes, se celebraran les segones amb els mateixos preus mínims de taxació, de l'annex i les mateixes condicions, 10 dies després, sense previ avís.  
Cas de resultar desertes les dos subhastes, correspon a la corporació local, o a la Conselleria d'Infraestructures, Territori i Medi Ambient, si és el cas, si no fera ús del dret de tanteig, anunciar-la novament i, si estimara que han de mantindre's les condicions tecnicofacultatives, ho comunicarà al cap del Servici Territorial de Medi Ambient a València.  
  
7. Causes de resolució del contracte  
Les causes de resolució dels contractes seran les que s'indiquen:a continuació   
La falta d'adequació al que establix el plec de condicions tècniques particulars per a l'execució de l'aprofitament, quan posen en perill la conservació de la massa forestal.  
L'abandó de l'execució del contracte per part de l'empresa contractista. S'entendrà produït l'abandó quan no existisca execució o esta fóra manifestament insuficient. En estos casos, a la vista de l'informe de la Secció Forestal i de la importància mediambiental que poguera tindre l'execució de l'aprofitament, l'òrgan de contractació podrà actuar, si ho estima procedent, optant per la concessió d'un termini per a la represa amb els mitjans exigibles o per la resolució del contracte.  
  
La comissió d'infraccions lleus, greus o molt greus de la normativa mediambiental, amb independència de les sancions que hi figuren.  
  
La falta d'esmena, en el termini atorgat en l'acte de conformitat, dels defectes observats en el terreny objecte de l'aprofitament.  
  
La incorrecta execució de l'aprofitament, tant durant l'execució com en l'acte de conformitat, quan s'observen danys en la massa forestal.  
  
La falta d'inici de l'execució del contracte en el termini màxim reflectit, quan siga motivat per incompliment injustificat del contractista.  
Les causes de resolució exposades es consideren incompliments essencials de contracte imputables al contractista i procedix la confiscació de la garantia i la indemnització dels danys i perjuís ocasionats, en el que excedisquen de l'import de la garantia confiscada.  
8. Garantia definitiva  
L'adjudicatari del gaudi haurà de constituir una fiança definitiva equivalent al 4% de l'import total de l'adjudicació.  
Per a l'aprofitament del bar en l'àrea recreativa El Molinillo, de Titaguas, l'import total de la fiança definitiva serà de 1.000,00 €.  
9. Tribunals  
Els litigis derivats del present contracte s'entendran sempre sotmesos als tribunals competents amb jurisdicció a València.  
10. Supletori  
En el que no es preveu en el present plec, caldrà ajustar-se a les disposicions del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
Els aprofitaments forestals a què es referix el present anunci es detallen en l'annex.  
  
València, 8 d'octubre de 2012.- El director territorial: Vicente Collado Capilla.  
  
ANNEX  
  
Pla d'Aprofitaments Forestals Secundaris a realitzar en les muntanyes d'utilitat pública, consorciades i de la Generalitat de la província de València, a càrrec d'esta Direcció Territorial de la Conselleria d'Infraestructures, Territori i Medi Ambient per a l'any 2013  
  
  
  
  
  
  
  
  
  
  
  
(1) Veure relació de parcel·les en l'expedient.  
  
  
  
  
  
  
  
(2) Zona no afectada per l'incendi de juny de 2012  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
ANEXO  
  
Plan de aprovechamientos forestales secundarios a realizar en los montes de utilidad pública, consorciados y de la Generalitat de la provincia de Valencia, a cargo de esta Dirección Territorial de la Conselleria de Infraestructuras, Territorio y Medio Ambiente para el año 2013.  
  
  
  
  
  
  
  
  
  
  
  
  
(1) Ver relación de parcelas en el expediente.  
  
  
  
  
  
  
  
(2) Zona no afectada por el incendio de junio de 2012